
	R O M Â N I A

Judetul Timis

Municipiul  Timisoara

Directia  Fiscala a Municipiului Timisoara

Timisoara, B-dul M. Eminescu nr. 2B, C.I.F. 21666630,

Tel. 0256-408103/Fax 0256-408191, www.dfmt.ro
	

	Nr. ______________________________ 
	APROBAT

PRIMAR
Dr. ing. GHEORGHE CIUHANDU



REFERAT

privind deschiderea procedurii de stingere a obligaţiilor fiscale ale S.C. PARK MODOŞ S.R.L. prin dare în plată şi numirea comisiei


Prin cererea înregistrată la Direcţia Fiscală a Municipiului Timisoara sub nr. E12010-012204/17.05.2010, formulată de către S.C. PARK MODOS S.R.L., cu sediul in Timişoara, Ferma Podul Modoş, înmatriculată la ORC Timiş, sub nr. J35/68/2004, CUI RO 16046411,  se solicită aprobarea stingerii creanţelor fiscale datorate bugetului local, prin trecerea în proprietatea publică a unor bunuri imobile proprietate a acestei societăţi.

S.C. PARK MODOS S.R.L. figurează în evidenţele Serviciului Colectare şi Executare Silită – Persoane Juridice din cadrul Direcţiei Fiscale a Municipiului Timişoara, cu următoarele obligaţii fiscale:

- impozit clădiri: 

8.945,00 lei, pentru care s-au stabilit accesorii de 3.167,00 lei
- impozit teren intravilan: 
9.176,00 lei pentru care s-au stabilit accesorii accesorii de1.888,00 lei
- impozit teren extravilan: 
   499,00 lei pentru care s-au stabilit accesorii accesorii:    103,00 lei
- impozit auto:


5.733,00 lei pentru care s-au stabilit accesorii accesorii: 1.171,00 lei 


Totalul obligaţiilor fiscale restante, aflate în evidenţa Serviciului Colectare şi Executare Silită, la data de 02.07.2010, cu accesoriile menţionate mai sus, calculate până la data de 05.05.2010, este în cuantum de 30.682,00 lei.

Imobilul oferit pentru stingerea obligaţiilor fiscale prin dare în plată este o suprafaţă de teren de 651 mp, situat în Timişoara, zona Podul Modos, înregistrat în registrul agricol 2007/2011, tipul III, vol. 01, poziţia nr. 012, deţinut în baza contract de vânzare-cumpărare, înscris în CF nr. 415145, nr. top. 25911; 25909/3/5 evaluat la suma de (valoarea de inventar) 78.120,00 lei.
În cadrul procedurii de executare silită, organul fiscal a procedat la instituirea sechestrului asigurător asupra bunului oferit în vederea stingerii obligaţiilor fiscale restante, fiind încheiat procesul-verbal de sechestru asupra bunurilor imobile încheiat în data de 02.07.2010, în dos. exec. 4929/27.10.2009, dreptul de ipotecă constituit în favoarea Direcţiei Fiscale fiind înscris în cartea funciară prin încheierea nr. 94231/06.07.2010.


La Direcţia Fiscală a Municipiului Timişoara, s-a înregistrat sesizarea cu nr. E22010-004349/11.03.2010, formulată de către D-na Pascar Georgeta, cu domiciliul în Timişoara, Str. Ana Ipătescu nr. 5, Bl. B44, sc. B, et. 4, ap. 20, CNP 2551112354819, care, în calitate de proprietar al unei parcele situată în zona Podul Modos, (vânzător fiind S.C. PARK MODOS S.R.L)., a solicitat eliberarea unui certificat fiscal care să ateste achitarea obligaţiilor fiscale ale societăţii vânzătoare faţă de bugetul local, necesar în vederea acceptării de către consiliul local al Municipiului Timişoara, a donaţiei unor terenuri situate în zona Podul Modos, pentru drum. 

Cu ocazia acestei sesizări, am constatat că S.C. PARK MODOS S.R.L. a înaintat Consiliului Local al Municipiului Timişoara o oferta de donaţie a unor terenuri, pentru construcţia de drumuri, situate în Mun. Timişoara, zona Podul Modoş, printre care şi suprafaţa de teren de 651 mp, înscris în CF nr. 415145, nr. top. 25911; 25909/3/5 care face şi obiectul cererii privind stingerea obligaţiilor fiscale prin dare în plată, 


Prin adresa nr. SC2010-5471/15.03.2010, Serviciul Juridic din cadrul Consiliului Local al Municipiului Timişoara a solicitat S.C. PARK MODOS S.R.L., în vederea acceptării donaţiei, transmiterea certificatului fiscal, în original, care să ateste plata la zi, a obligaţiilor fiscale ale acestuia faţă de bugetul local.


Având în vedere cele de mai sus, considerăm necesară constituirea comisiei competente pentru analizarea oportunităţii stingerii obligaţiilor fiscale ale S.C. PARK MODOS S.R.L., precizate mai sus, prin darea în plată a suprafeţei de teren susprecizate, în conformitate cu prevederile art. 175 din OG nr. 92/2003 privind codul de procedură fiscală, republicată şi modificată.


Faţă de cele arătate,

PROPUNEM:

1. Deschiderea procedurii de stingere a obligaţiilor fiscale restante faţă de bugetul local, ale S.C. PARK MODOŞ S.R.L., cu sediul în Timişoara, Ferma Podul Modoş, constând în impozit clădiri, impozit teren şi impozit asupra mijloacelor de transport, în cuantum de 30.682,00 lei (cu accesorii calculate până la data de 05.05.2010), prin darea în plată a suprafeţei de teren de 651 mp, situată în Timişoara, zona Podul Modos, înregistrat în registrul agricol 2007/2011, tipul III, vol. 01, poziţia nr. 012, deţinut în baza contract de vânzare-cumpărare, înscris în CF nr. 415145, nr. top. 25911; 25909/3/5.
2. Constituirea comisiei competentă să decidă asupra stingerii obligaţiilor fiscale restante faţă de bugetul local, ale S.C. PARK MODOŞ S.R.L., prin dare în plată, potrivit art. 1 din prezenta hotărâre, având următoarele atribuţii:

a) analizarea cererii debitorului privind stingerea creanţelor fiscale prin dare în plată;

b) analizarea solicitării de preluare în administrare a bunurilor oferite de către debitor,  pentru stingerea obligaţiilor sale fiscale, prin dare în plată, formulată de instituţia competentă;

c) întocmirea proiectului de hotărâre privind obţinerea acordului consiliului local cu privire la stingerea obligaţiilor fiscale prin dare în plată;

d) emiterea deciziei privind modul de soluţionare a cererii privind stingerea creanţelor fiscale prin dare în plată;

e) dispune organului fiscal competent încheierea procesului-verbal de trecere în proprietatea publică a bunului imobil şi stingerea creanţelor fiscale, în cazul admiterii cererii;

f) soluţionarea contestaţiilor formulate împotriva deciziei emise în soluţionarea cererii privind stingerea obligaţiilor fiscale prin dare în plată.

